
80 DR 30.11.2004 
 

 Yang Berhormat sedar atau tidak, kadang-kadang pihak pengurusan syarikat, 
perladangan dan sebagainya hendak ambil jalan yang mudah supaya apabila 
pendatang asing datang bekerja, mudah bagi mereka mengawal kerana fiil orang kita 
ini pula, kalau dia suka, dia datang, tidak suka dia tidak datang ataupun dia ambil gaji 
hari ini, depa hendak ikut peraturan buruh ini.  Kalau dia hendak berhenti, dia dapat gaji 
hari ini, dia pergilah tetapi kita sebagai tauke hendak berhentikan orang kerja, kena 
bagi notis itu dan ini.   

 Jadi, saya hendak tahu juga sampai bila?  Adakah Yang Berhormat sedar 
bahawa gaji minima negara kita ini untuk security guards ialah RM195.  Apa dia hendak 
makan, Yang Berhormat?  Kita kena kaji ini semua.  Mereka terpacak guards, gaji 
RM195, hendak jaga satu bangunan yang berharga berjuta-juta, barang berjuta-juta.  
Gaji pokok dia RM195, ini security force.  Saya check sendiri, saya dapat sendiri slip itu 
dan maksima RM200.  Jadi, inilah yang menyebabkan guards daripada Nepal masuk 
ke negara kita.  Saya hairan, hendak jaga bangunan, takkan hendak ambil daripada 
Nepal?  Hendak ambil gurkha datang kerja di negara kita?  Negara kita ada banyak 
pekerjaan, Yang Berhormat  Jadi, saya minta kementerian serius tentang benda ini, 
buat kajian, pastikan yang tidak mustahak tidak usah masuk.   

 Tuan Pengerusi [Datuk Dr. Yusof bin Yacob]:  Cukup, Yang Berhormat ya.   

 Dato' Paduka Haji Badruddin bin Amiruldin:  Kedai mamak rata simpang, 
satu hujung sana 24 jam, hujung sini 24 jam, semua pekerjanya datang dari India.  
Mana dia rakyat kita?  Takkanlah lap meja pun hendak datang dari India?  Sokong, 
Yang Berhormat?   

 Tuan Pengerusi [Datuk Dr. Yusof bin Yacob]:  Ya, cukup Yang Berhormat.   

 Dato' Paduka Haji Badruddin bin Amiruldin:  Terima kasih.  

 Tuan Pengerusi [Datuk Dr. Yusof bin Yacob]:  Yang Berhormat Timbalan 
Menteri, berapa lama lagi Yang Berhormat hendak jawab?   

 Datuk Abdul Rahman bin Bakar:  Habis 5.30 ini, habislah, sehingga habis 
masa, boleh?   

 Tuan Pengerusi [Datuk Dr. Yusof bin Yacob]:  Boleh.  

 Datuk Abdul Rahman bin Bakar:  Besok boleh sambung ya?  

 Cik Fong Po Kuan:  Minta penjelasan, pekerja asing.  

 Datuk Abdul Rahman bin Bakar:  Nanti dahulu, jawab satu-satu, duduk 
dahulu, relaks.  Ha, macam itu.  Steadylah!   

 Kita memang mempunyai target untuk mengurangkan pekerja-pekerja asing.  
Pihak Kementerian Sumber Manusia sebenarnya memang bekerja rapat dengan pihak 
Kementerian Hal Ehwal Dalam Negeri dan juga Imigresen sebab dalam soal menerima 
permit kemasukan ini bukan di bawah bidang kita.  Walau bagaimanapun, kita sebagai 
gabungan kementerian di bawah Kerajaan Malaysia telah menyedari tentang satu 
target perlu dibuat.   

 Saya difahamkan untuk tahun 2010, pekerja asing hanya mampu berada dan 
boleh berada sekitar 300 ribu orang sahaja dengan cara pelbagai pengawalan 
dilakukan.  Juga difahamkan, kalau kita sekiranya tidak mempunyai satu bentuk sistem 
pengawalan yang baik, teratur, kemas dan sistematik, mungkin 2010, kehadiran 
pendatang asing 1.3 juta yang ada sekarang ini akan meningkat sampai lima juta, tetapi 
tidaklah demikian.  Tetapi yang saya sebutkan tadi, satu bentuk penguatkuasaan, 
pengawalan dan sebagainya boleh diadakan.  

 Sebab itu saya katakan tadi, majikan-majikan yang ada ini perlulah diberikan 
beberapa syarat sebagaimana yang saya sebut dan saya telah jelaskan tadi dari segi 
peratus pekerja di tempat masing-masing dari segi pengiklanan, dari segi pengenaan 
hukuman dan sebagainya.  Walau bagaimanapun, ia masih lagi tidak dapat 
mengurangkan jumlah pendatang asing yang terus datang.  Oleh itu, beberapa 
peraturan lain yang difikirkan munasabah dan sesuai akan diselaraskan dan dikajikan di 
antara beberapa kementerian dan juga daripada pihak Kementerian Hal Ehwal Dalam 
Negeri khususnya dan juga di pihak kita sebagai penggajian untuk pekerja-pekerja 
asing.  



Yang Berhormat sedar atau tidak, kadang-kadang pihak pengurusan syarikat, perladangan dan sebagainya hendak ambil jalan yang mudah supaya apabila pendatang asing datang bekerja, mudah bagi mereka mengawal kerana fiil orang kita ini pula, kalau dia suka, dia datang, tidak suka dia tidak datang ataupun dia ambil gaji hari ini, depa hendak ikut peraturan buruh ini. Kalau dia hendak berhenti, dia dapat gaji hari ini, dia pergilah tetapi kita sebagai tauke hendak berhentikan orang kerja, kena bagi notis itu dan ini. Jadi, saya hendak tahu juga sampai bila? Adakah Yang Berhormat sedar bahawa gaji minima negara kita ini untuk security guards ialah RM195. Apa dia hendak makan, Yang Berhormat? Kita kena kaji ini semua. Mereka terpacak guards, gaji RM195, hendak jaga satu bangunan yang berharga berjuta-juta, barang berjuta-juta. Gaji pokok dia RM195, ini security force. Saya check sendiri, saya dapat sendiri slip itu dan maksima RM200. Jadi, inilah yang menyebabkan guards daripada Nepal masuk ke negara kita. Saya hairan, hendak jaga bangunan, takkan hendak ambil daripada Nepal? Hendak ambil gurkha datang kerja di negara kita? Negara kita ada banyak pekerjaan, Yang Berhormat Jadi, saya minta kementerian serius tentang benda ini, buat kajian, pastikan yang tidak mustahak tidak usah masuk. Tuan Pengerusi [Datuk Dr. Yusof bin Yacob]: Cukup, Yang Berhormat ya. Dato' Paduka Haji Badruddin bin Amiruldin: Kedai mamak rata simpang, satu hujung sana 24 jam, hujung sini 24 jam, semua pekerjanya datang dari India. Mana dia rakyat kita? Takkanlah lap meja pun hendak datang dari India? Sokong, Yang Berhormat?. Tuan Pengerusi [Datuk Dr. Yusof bin Yacob]: Ya, cukup Yang Berhormat. Dato' Paduka Haji Badruddin bin Amiruldin: Terima kasih. Tuan Pengerusi [Datuk Dr. Yusof bin Yacob]: Yang Berhormat Timbalan Menteri, berapa lama lagi Yang Berhormat hendak jawab?. Datuk Abdul Rahman bin Bakar: Habis 5.30 ini, habislah, sehingga habis masa, boleh?. Tuan Pengerusi [Datuk Dr. Yusof bin Yacob]: Boleh. Datuk Abdul Rahman bin Bakar: Besok boleh sambung ya?. Cik Fong Po Kuan: Minta penjelasan, pekerja asing. Datuk Abdul Rahman bin Bakar: Nanti dahulu, jawab satu-satu, duduk dahulu, relaks. Ha, macam itu. Steadylah!. Kita memang mempunyai target untuk mengurangkan pekerja-pekerja asing. Pihak Kementerian Sumber Manusia sebenarnya memang bekerja rapat dengan pihak Kementerian Hal Ehwal Dalam Negeri dan juga Imigresen sebab dalam soal menerima permit kemasukan ini bukan di bawah bidang kita. Walau bagaimanapun, kita sebagai gabungan kementerian di bawah Kerajaan Malaysia telah menyedari tentang satu target perlu dibuat. Saya difahamkan untuk tahun 2010, pekerja asing hanya mampu berada dan boleh berada sekitar 300 ribu orang sahaja dengan cara pelbagai pengawalan dilakukan. Juga difahamkan, kalau kita sekiranya tidak mempunyai satu bentuk sistem pengawalan yang baik, teratur, kemas dan sistematik, mungkin 2010, kehadiran pendatang asing 1.3 juta yang ada sekarang ini akan meningkat sampai lima juta, tetapi tidaklah demikian. Tetapi yang saya sebutkan tadi, satu bentuk penguatkuasaan, pengawalan dan sebagainya boleh diadakan. Sebab itu saya katakan tadi, majikan-majikan yang ada ini perlulah diberikan beberapa syarat sebagaimana yang saya sebut dan saya telah jelaskan tadi dari segi peratus pekerja di tempat masing-masing dari segi pengiklanan, dari segi pengenaan hukuman dan sebagainya. Walau bagaimanapun, ia masih lagi tidak dapat mengurangkan jumlah pendatang asing yang terus datang. Oleh itu, beberapa peraturan lain yang difikirkan munasabah dan sesuai akan diselaraskan dan dikajikan di antara beberapa kementerian dan juga daripada pihak Kementerian Hal Ehwal Dalam Negeri khususnya dan juga di pihak kita sebagai penggajian untuk pekerja-pekerja asing.